Opsitkers - Lid Profiel: Klassiek
As jy my leer ken kan jy gemaklike intelligente geselskap met 'n sin vir humor verwag. Ek is 'n selfversekerde introvert wat die batterye herlaai met 'n boek of musiek. 'n Lekker kuiertjie om 'n vuur saam met goeie vriende geniet ek net soveel as 'n rustige aand tuis. Rondhang in kuierplekke is nie meer my idee van elke naweek vermaak nie. Ek verkies kampering in die bos bo 'n hotel vakansie. Stilte pla my nie, maar lekker gesels en die dinge van die lewe debateer is stimulerend. Indien ek dit belangrik genoeg ag, is ek nie bang om my opinie te lug nie. Familie is baie belangrik en beginsels is daar om te bly. By die gym gaan jy my nie raakloop nie, maar dalk langs die pad op jou bergfiets. Jy kan gerus help by die bulte op, dankie!
Jy is 'n man wat al gearriveer het in die lewe, wat weet wie en wat jy is. Jy is nie op soek na iemand om te help rekeninge betaal nie. Daardie deel van jou lewe is uitgesorteer. Die spreekwoordelike ligte van die stad lok jou ook nie meer nie.
Keeping up with the Joneses... wie is hierdie Jones mense van wie almal praat? Jy is definitief nie suinig nie maar spandabelrig is jy ook nie. Kwaliteit is immers belangriker as kwantiteit. Jy is handig en hoef nie die AA te bel om jou wiel te ruil nie. En om alles te kroon is jy is 'n man van sterk beginsels, iemand op wie daar staat gemaak kan word. Jy is nie op soek na mag nie, eerder na 'n maat om die lekker dinge van die lewe waarin jy belangstel te deel.
Christine Verster het gesê...
Toegewyd, hardwerkend en met 'n besondere liefde vir diere en die stilte van die bos. Hanlie het 'n besondere talent met 'n kamera en sy draai nie haar rug op 'n uitdaging nie, so dat sy dit selfs op 'n bergfiets waag. Met 'n sensitiewe hart is sy soos 'n neut waar die dop net eers gekraak moet word om by die lekker te kom - maar dan is dit als die moeite werd!!! Sy is die regte een vir iemand wat van 'n uitdaging hou!!